Vyhodnotenie medzirezortného pripomienkového konania

Návrh zákona ,ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov 

Spôsob pripomienkového konania | Z dôvodu zosúladenia zákona o starobnom dôchodkovom sporení so stanoviskom Európskej komisie z 28. januára 2010.
Počet vznesených pripomienok, z toho zásadných | 8  / 0
Počet vyhodnotených pripomienok | 8
Počet akceptovaných pripomienok, z toho zásadných | 7  / 0
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 1  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | | | x |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | x |
4 . | Úrad pre normalizáciu, metrológiu a skúšobníctvo Slovenskej republiky | | | x |
5 . | Úrad pre verejné obstarávanie | | | x |
6 . | Úrad priemyselného vlastníctva Slovenskej republiky | | | x |
7 . | Správa štátnych hmotných rezerv Slovenskej republiky | | | x |
8 . | Generálna prokuratúra Slovenskej republiky | | | x |
9 . | Protimonopolný úrad Slovenskej republiky | | | x |
10 . | Republiková únia zamestnávateľov | | | | x
11 . | Ministerstvo kultúry Slovenskej republiky | | | x |
12 . | Ministerstvo práce, sociálnych vecí a rodiny Slovenskej republiky | | | | x
13 . | Ústredie práce, sociálnych vecí a rodiny | | | | x
14 . | Centrum pre medzinárodnoprávnu ochranu detí a mládeže | | | | x
15 . | Národný bezpečnostný úrad | | | x |
16 . | Slovenská informačná služba | | | | x
17 . | Sociálna poisťovňa | | | x |
18 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
19 . | Konfederácia odborových zväzov Slovenskej republiky | 1 (1o,0z) | | |
20 . | Asociácia zamestnávateľských zväzov a združení Slovenskej republiky | | | x |
21 . | Najvyšší súd Slovenskej republiky | | | | x
22 . | Asociácia dôchodkových správcovských spoločností | | | | x
23 . | Národná banka Slovenska | 2 (2o,0z) | | |
24 . | Európske spotrebiteľské centrum | | | | x
25 . | Ministerstvo hospodárstva Slovenskej republiky | | | x |
26 . | Ministerstvo zdravotníctva Slovenskej republiky | | | | x
27 . | Jednota dôchodcov na Slovensku | | | | x
28 . | Ministerstvo vnútra Slovenskej republiky | | | x |
29 . | Ministerstvo financií Slovenskej republiky | 3 (3o,0z) | | |
30 . | Ministerstvo školstva Slovenskej republiky | | | x |
31 . | Ministerstvo zahraničných vecí Slovenskej republiky | | | x |
32 . | Ministerstvo obrany Slovenskej republiky | | | x |
33 . | Najvyšší kontrolný úrad Slovenskej republiky | | | x |
34 . | Úrad jadrového dozoru Slovenskej republiky | | | x |
35 . | Štátny dopravný úrad | | | | x
36 . | Slovenská asociácia poisťovní | | | | x
37 . | Odbor aproximácie práva sekcie vládnej legislatívy Úradu vlády SR | 2 (2o,0z) | | |
38 . | Slovenská akadémia vied | | | | x
39 . | Úrad vlády Slovenskej republiky | | | | x
40 . | Ministerstvo spravodlivosti Slovenskej republiky | | | x |
41 . | Štatistický úrad Slovenskej republiky | | | x |
42 . | Odbor Centrálneho verejného obstarávania | | | | x
43 . | Ministerstvo dopravy, pôšt a telekomunikácií Slovenskej republiky | | | x |
44 . | Ministerstvo životného prostredia Slovenskej republiky | | | x |
45 . | Úrad pre reguláciu sieťových odvetví | | | x |
| SPOLU | 8 (8o,0z) | 0 (0o,0z) | 28 | 16

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

KOZ SR

Stanovisko k Návrhu zákona 
K Návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov KOZ SR nemá pripomienky.

O

A

NBS

V § 82 ods. 5 navrhujeme prvú vetu ustanovenia nahradiť týmto znením: 
„Ak sú dôchodkovou správcovskou spoločnosťou dodržané pravidlá obmedzenia a rozloženia rizika pre dôchodkový fond ustanovené týmto zákonom, Národná banka Slovenska na základe návrhu dôchodkovej správcovskej spoločnosti schválením štatútu dôchodkového fondu určí, že až 50 % čistej hodnoty majetku v dôchodkovom fonde možno investovať do prevoditeľných cenných papierov a nástrojov peňažného trhu vydaných alebo zaručených členským štátom Európskej únie.". 

Odôvodnenie: 
Navrhovaná úprava spresňuje ustanovenie kvôli jeho jednoznačnejšej vykonateľnosti.

O

A

Text upravený.

NBS

Nad rámec novely predkladáme nasledovnú pripomienku. 

Nad rámec novely predmetného zákona navrhujeme upraviť aj § 48 ods. 12 takto: 
„(12) Za bezúhonnú fyzickú osobu sa považuje fyzická osoba, ktorá nebola právoplatne odsúdená za trestný čin proti majetku, za trestný čin hospodársky, za trestný čin korupcie, za trestný čin spáchaný v súvislosti so svojím zamestnaním, povolaním, postavením alebo funkciou alebo za úmyselný trestný čin, a ak ide o úmyselný trestný čin ani fyzická osoba, ktorej odsúdenie za takýto trestný čin bolo zahladené alebo na ktorú sa hľadí, akoby nebola odsúdená za takýto trestný čin; tieto skutočnosti sa preukazujú a dokladujú odpisom z registra trestov nie starším ako tri mesiace, a ak ide o cudzinca, tieto skutočnosti sa preukazujú a dokladujú obdobným úradným potvrdením o bezúhonnosti vydaným príslušným orgánom štátu jeho obvyklého pobytu.“. 

Odôvodnenie: 

Súčasné znenie definície bezúhonnej fyzickej osoby spôsobuje v povoľovacej činnosti problém týkajúci sa vyhodnocovania bezúhonnosti osoby, ktorá v minulosti spáchala napríklad majetkový trestný čin a odsúdenie za tento trestný čin bolo zahladené. Zo súčasnej úpravy definície bezúhonnosti vo vyššie uvedenom zákone nie je zrejmé, či napríklad osobu, ktorá má byť členom štatutárneho orgánu dôchodkovej správcovskej spoločnosti a ktorá v minulosti spáchala trestný čin, ktorého odsúdenie bolo zahladené, možno považovať za bezúhonnú. Hoci definícia bezúhonnej fyzickej osoby podľa zákona č.43/2004 Z. z. výslovne neustanovuje, že sa osoba, ktorá spáchala trestný čin, ktorého odsúdenie bolo zahladené, nepovažuje za bezúhonnú, sme toho názoru, že u osôb, ktoré značne ovplyvňujú riadenie spoločnosti akou je dôchodková správcovská spoločnosť, ktorá disponuje s prostriedkami sporiteľov, by sa mala vyžadovať nulová tolerancia na ich trestnú minulosť. Zákon by sa mal vysporiadať s otázkou bezúhonnosti vo vzťahu k zahladeným odsúdeniam za trestný čin najmä majetkovej alebo hospodárskej povahy. Na podporu nášho tvrdenia nulovej tolerancie vo vzťahu k trestnej minulosti takýchto osôb uvádzame stanovisko JUDr. Idy Hanzelovej predsedníčky správneho kolégia Najvyššieho súdu Slovenskej republiky. Jedná sa o stanovisko k vtedajšiemu návrhu zákona o platobných službách, v ktorom vyjadrila skutočnosť, že „sa kladie požiadavka vysokej dôveryhodnosti osôb zapojených (v tomto prípade) do bankových operácií, preto navrhla vyžadovať nulovú toleranciu preukazovanú prostredníctvom odpisu z registra trestov“. Vzhľadom na to, že z odpisu z registra trestov je možné zistiť, či odsúdenie za trestný čin bolo zahladené, informácie o podmienečných zastaveniach trestného stíhania, ale aj iné skutočnosti, ktoré neobsahuje výpis z registra trestov, malo by sa v rámci povoľovacej činnosti na všetky informácie o prípadnej trestnej činnosti osoby, ktorej sa odpis z registra trestov týka, prihliadať. Na základe uvedeného by sme navrhovali spresniť definíciu bezúhonnej osoby v ustanovení § 48 ods. 12 zákona č.43/2004 Z. z. 
Znenie tejto definície je v súčasnosti uvedené v § 2 ods. 31 písm. a) zákona č. 492/2009 Z. z. o platobných službách a o zmene a doplnení niektorých zákonov a dostatočne pokrýva hľadiská, ktoré by mali byť zohľadnené pri posudzovaní bezúhonnosti fyzických osôb. 
Právna úprava preukazovania bezúhonnosti alebo dôveryhodnosti nie je v zákonoch upravujúcich oblasť finančného trhu jednotná. Niektoré zákony vyžadujú na preukázanie bezúhonnosti alebo dôveryhodnosti odpis z registra trestov, iným zákonom na preukázanie bezúhonnosti alebo dôveryhodnosti postačuje výpis z registra trestov . Máme za to, že posudzovanie bezúhonnosti alebo dôveryhodnosti by malo byť v jednotlivých sektoroch finančného trhu identické, a to s ohľadom na doklad jej preukazovania, ako aj na hľadiská, ktoré by sa mali pri vyhodnocovaní bezúhonnosti alebo dôveryhodnosti posudzovať. Vzhľadom na uvedené, navrhujeme upraviť definíciu bezúhonnosti aj v ostatných zákonoch upravujúcich oblasť finančného trhu.

O

N

Pripomienka ide nad rámec novely predkladanej v skrátenom pripomienkovacom konaní.

MF SR

Všeobecne 
Beriem na vedomie, že predložený návrh nebude mať vplyv na verejné financie.

O

A

MF SR

Všeobecne 
V Doložke zlučiteľnosti odporúčam doplniť v bode 6. „gestora a spolupracujúce rezorty“.

O

A

Text upravený.

MF SR

Všeobecne 
Upozorňujem na nesúlad medzi čl. I návrhu a osobitnou časťou Dôvodovej správy, pretože v Dôvodovej správe sa k čl. I uvádza, že možnosť zvýšenia limitu z 20% na 50% sa rozširuje na všetky členské štáty EÚ, ako aj na štáty, ktoré sa za ne, podľa zákona o starobnom dôchodkovom sporení, považujú, t.j. aj štáty, ktoré sú súčasťou Európskeho hospodárskeho priestoru a štáty, ktoré sú členom Organizácie pre hospodársku spoluprácu a rozvoj a návrh zákona uvádza len členské štáty EÚ.

O

A

Nesúlad odstránený; v texte ponechané len "členské štáty" vo väzbe na legislatívnu skratku zavedenú v § 48 ods. 2 písm. g), ide o členské štáty EÚ, EHP a OECD.

OAP SVL ÚV SR

K čl. I 
V čl. I sa okrem iného ustanovuje, že Národná banka Slovenska v prípade splnenia pravidiel investovania majetku v dôchodkových fondoch zvýši limity investovania. V osobitnej časti dôvodovej správy sa však hovorí o „možnosti“ zvýšenia týchto limitov Národnou bankou Slovenska (tak ako je tomu aj v súčasnosti). Odporúčame zjednotiť dôvodovú správu z návrhom tak, aby bolo jednoznačné, či ide v prípade splnenia pravidiel investovania majetku v dôchodkových fondoch o povinnosť alebo možnosť Národnej banky Slovenska zvýšiť limity investovania.

O

A

Text upravený.

OAP SVL ÚV SR

K doložke zlučiteľnosti 
1. Na základe nadobudnutia platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva, sa Európska únia stala právnym nástupcom Európskeho spoločenstva. Z tohto dôvodu žiadame predkladateľa presunúť právne akty uvedené v bode 3 písm. a) v doložke zlučiteľnosti do bodu 3 písm. b) a v bode 3 písm. a) doložky zlučiteľnosti uviesť, že problematika návrhu právneho predpisu nie je upravená v práve Európskych spoločenstiev. Primerane bude potrebné upraviť aj predkladaciu správu a dôvodovú správu a uvádzať už iba odkaz na právo Európskej únie a nie právo Európskych spoločenstiev 

2. V súvislosti s nadobudnutím platnosti Lisabonskej zmluvy, ktorou sa mení a dopĺňa Zmluva o Európskej únii a Zmluva o založení Európskeho spoločenstva ďalej žiadame nahradiť Zmluvu o založení Európskeho spoločenstva uvádzanú v doložke zlučiteľnosti Zmluvou o fungovaní Európskej únie, prípadne príslušnými článkami Zmluvy o fungovaní Európskej únie, v ktorých je problematika návrhu právneho predpisu upravená.

O

A

Text upravený.